ddrg/super_eurlex huggingface dataset:
KIRJALLINEN KYSYMYS E-0256/02 esittäjä(t): Graham Watson (ELDR) komissiolle. Vammaisiin liittyvien hankkeiden rahoitus.



Virallinen lehti nro 160 E , 04/07/2002 s. 0205 - 0205



KIRJALLINEN KYSYMYS E-0256/02 esittäjä(t): Graham Watson (ELDR) komissiolle (7. helmikuuta 2002) Aihe: Vammaisiin liittyvien hankkeiden rahoitus Tietääkö komissio, kuinka suuri prosenttiosuus Euroopan unionin kehitysyhteistyöhankkeiden varoista käytetään vammaisiin liittyviin hankkeisiin? Anna Diamantopouloun komission puolesta antama vastaus (18. maaliskuuta 2002) Yhteisöllä ei ole ohjelmia, joista rahoitetaan yksinomaan vammaisia koskevia hankkeita. Komission yleisenä toimintaperiaatteena on varmistaa, että kaikki asiaan liittyvä yhteisön toiminta on avoinna tämän tyyppisille hankkeille. Sen mukaisesti vammaisten tukemiseen tarkoitettuja varoja myönnetään rakennerahastoista, työllisyyden ja yhteiskunnallisen integraation alaan tai muun muassa tutkimuksen ja kehityksen, koulutuksen sekä unionin ulkopolitiikan alaan kuuluvista ohjelmista. Käytettävissä ei kuitenkaan ole tietoja, joista ilmenisi, kuinka suuri prosenttiosuus näiden toimien menoista on osoitettu yksinomaan vammaisten tukemiseen. Komissio on kuitenkin käynnistänyt selvityksen Euroopan sosiaalirahaston tukea nauttivista kohderyhmistä. Tutkimustulosten on määrä valmistua vuonna 2002.
KIRJALLINEN KYSYMYS E-0725/02 esittäjä(t): Ralf Walter (PSE) komissiolle. EU:n tuki Rheinland-Pfalzille vuonna 2001.



Virallinen lehti nro 160 E , 04/07/2002 s. 0225 - 0225



KIRJALLINEN KYSYMYS E-0725/02 esittäjä(t): Ralf Walter (PSE) komissiolle (15. maaliskuuta 2002) Aihe: EU:n tuki Rheinland-Pfalzille vuonna 2001 Kuinka paljon ja mitä toimia varten Rheinland-Pfalzin osavaltio sai EU-tukea vuonna 2001 1. Euroopan aluekehitysrahastosta (EAKR) 2. Euroopan maatalouden ohjaus- ja tukirahaston (EMOTR) ohjausosastosta 3. Euroopan maatalouden ohjaus- ja tukirahaston (EMOTR) tukiosastosta 4. Euroopan sosiaalirahastosta (ESR) 5. Euroopan yhteisön tutkimusohjelmista 6. Euroopan yhteisön ympäristöohjelmista 7. muista Euroopan yhteisön ohjelmista? Romano Prodin komission puolesta antama vastaus (22. maaliskuuta 2002) Komissio kerää parhaillaan tietoja, joita se tarvitsee vastatakseen kysymykseen. Se ilmoittaa tuloksistaan mahdollisimman pian.
KIRJALLINEN KYSYMYS E-0226/02 esittäjä(t): Fernando Fernández Martín (PPE-DE) komissiolle. Belize.



Virallinen lehti nro 160 E , 04/07/2002 s. 0201 - 0201



KIRJALLINEN KYSYMYS E-0226/02 esittäjä(t): Fernando Fernández Martín (PPE-DE) komissiolle (6. helmikuuta 2002) Aihe: Belize Voiko komissio ilmoittaa, mitä Belizeä koskevia hankkeita EU:n talousarviosta rahoitettiin 2000? Voiko komissio ilmoittaa, mikä oli Belizeä koskevien tukien kokonaismäärä vuonna 2000? Poul Nielsonin komission puolesta antamayhteinen vastauskirjallisiin kysymyksiin E-0215/02, E-0216/02, E-0217/02,E-0218/02, E-0219/02, E-0220/02, E-0221/02, E-0222/02, E-0223/02,E-0224/02, E-0225/02, E-0226/02, E-0227/02 ja E-0228/02 (25. maaliskuuta 2002) Taulukoita sisältävän vastauksen pituuden vuoksi komissio lähettää vastauksen suoraan arvoisille jäsenille ja parlamentin pääsihteeristölle.
KIRJALLINEN KYSYMYS E-0032/02

esittäjä(t): Christopher Huhne (ELDR) komissiolle

(23. tammikuuta 2002)

Aihe: Hintahajonnan laskenta

Voisiko komissio selittää, miksi se on käyttänyt välillisen verotuksen sisältävää yksityistä kulutusta (vastakohtana yksityinen kulutus ilman välillisiä veroja) hintahajonnan laskemiseen kertomuksessaan Talousuudistus: kertomus yhteisön tuote- ja pääomamarkkinoiden toiminnasta(1)?

(1) KOM(2001) 736 lopullinen.

Frederik Bolkesteinin komission puolesta antama vastaus

(18. maaliskuuta 2002)

Lopullisten verollisten kuluttajahintojen lähentyminen on eräs neuvostossa sovituista rakenneindikaattoreista, joita komission on käytettävä kevään Eurooppa-neuvostoille annettavissa yhtenvetoraporteissa. Komissio on jo käyttänyt mainittua indikaattoria vuosikertomuksessaan, joka koskee yhteisön tuote- ja pääomamarkkinoiden toimintaa (Cardiff-raportti), sisämarkkinoiden hintalähentymisen indikaattorina.

Indikaattorin avulla on tarkoitus seurata kuluttajien todellisuudessa maksamien hintojen lähentymistä, ja sen vuoksi käytetään verollisia hintoja. Viime vuoden Cardiff-raportissaan(1) komissio kuitenkin tuotti sekä arvonlisäveron sisältävän että verottoman indikaattorin osoittaakseen, mikä vaikutus ALV-tasoeroilla on hintojen lähentymiseen(2).

Tulokset (taulukko 1), joista ilmenee kaikkien jäsenvaltioiden lopullisen yksityisen kulutuksen veroton ja arvonlisäveron sisältävä hintataso suhteessa unionin keskiarvoon vuonna 1998, lähetetään suoraan arvoisalle parlamentin jäsenelle ja parlamentin pääsihteeristölle. Variaatiokertoimella mitattu hintaero ilman arvonlisäveroa oli 12 prosenttia, mikä ei jää suurestikaan arvonlisäveron sisältävän luvun alle (14 prosenttia)(3).

Yksittäisten maiden ALV-tasoerot voivat kuitenkin muuttaa niiden suhteellista asemaa verrattuna unionin keskiarvoon.

ALV-tasoerot vaikuttavat myös alojen välisiin hintaeroihin. Taulukosta 2, joka myös lähetetään suoraan parlamentin jäsenelle ja parlamentin pääsihteeristölle, ilmenevät tavaroiden ja palveluiden arvonlisäveron sisältävä ja veroton variaatiokerroin. ALV muodostaa suurimman eron päivittäistavaroiden kuten elintarvikkeiden hinnoissa. Jäsenvaltioiden väliset ALV-erot ovat melko suuria elintarviketuotteiden kohdalla. ALV-taso vaihtelee Irlannin tietyntyyppisten elintarvikkeiden nollatasosta Tanskan 25 prosenttiin. Jäsenvaltioiden väliset kestokulutushyödykkeiden, kuten televisioiden ja muiden kulutuselektroniikkalaitteiden, ALV-erot ovat pienemmät.

(1) KOM(2000) 881 lopullinen.

(2) Näissä laskelmissa on huomioitu ainoastaan arvonlisävero.

(3) Variaatiokerroin mittaa hintatason keskimääräistä variaatiota keskitason molemmin puolin, ja se on jäsenvaltioiden välisen hintavariaation mittari. Esimerkiksi variaatiokerroin 0,15 tarkoittaa, että hinnat vaihtelevat keskimäärin ± 15 prosenttia keskitason molemmin puolin.
KIRJALLINEN KYSYMYS E-0215/02 esittäjä(t): Fernando Fernández Martín (PPE-DE) komissiolle. Botswana.



Virallinen lehti nro 160 E , 04/07/2002 s. 0198 - 0199



KIRJALLINEN KYSYMYS E-0215/02 esittäjä(t): Fernando Fernández Martín (PPE-DE) komissiolle (6. helmikuuta 2002) Aihe: Botswana Voiko komissio antaa selonteon Botswanaa koskevista hankkeista, jotka on hyväksytty rahoitettaviksi Euroopan unionin talousarviosta vuonna 2001, ja ilmoittaa rahoituksen kokonaissumman? Poul Nielsonin komission puolesta antamayhteinen vastauskirjallisiin kysymyksiin E-0215/02, E-0216/02, E-0217/02,E-0218/02, E-0219/02, E-0220/02, E-0221/02, E-0222/02, E-0223/02,E-0224/02, E-0225/02, E-0226/02, E-0227/02 ja E-0228/02 (25. maaliskuuta 2002) Taulukoita sisältävän vastauksen pituuden vuoksi komissio lähettää vastauksen suoraan arvoisille jäsenille ja parlamentin pääsihteeristölle.
KIRJALLINEN KYSYMYS E-0221/02 esittäjä(t): Fernando Fernández Martín (PPE-DE) komissiolle. Bahama.



Virallinen lehti nro 160 E , 04/07/2002 s. 0200 - 0200



KIRJALLINEN KYSYMYS E-0221/02 esittäjä(t): Fernando Fernández Martín (PPE-DE) komissiolle (6. helmikuuta 2002) Aihe: Bahama Voiko komissio antaa selonteon Bahamaa koskevista hankkeista, jotka on hyväksytty rahoitettaviksi Euroopan unionin talousarviosta vuonna 2001, ja ilmoittaa rahoituksen kokonaissumman? Poul Nielsonin komission puolesta antamayhteinen vastauskirjallisiin kysymyksiin E-0215/02, E-0216/02, E-0217/02,E-0218/02, E-0219/02, E-0220/02, E-0221/02, E-0222/02, E-0223/02,E-0224/02, E-0225/02, E-0226/02, E-0227/02 ja E-0228/02 (25. maaliskuuta 2002) Taulukoita sisältävän vastauksen pituuden vuoksi komissio lähettää vastauksen suoraan arvoisille jäsenille ja parlamentin pääsihteeristölle.
KIRJALLINEN KYSYMYS E-0143/02

esittäjä(t): Raina Echerer (Verts/ALE) komissiolle

(1. helmikuuta 2002)

Aihe: Työntekijöiden oikeus asettua ehdokkaaksi yritysten sisäisissä tai yritysten välisissä vaaleissa

Liityttyään Euroopan talousalueeseen ja Euroopan unioniin Itävallalla on ollut velvollisuus panna täytäntöön ja soveltaa yhteisön lainsäädäntöä. Siihen kuuluvat myös ETA-sopimuksen allekirjoittaneista maista tulevien siirtotyöntekijöiden oikeudet, muun muassa oikeus asettua ehdokkaaksi yritysten sisäisiin tai yritysten välisiin työntekijöitä edustaviin elimiin, joita koskevasta syrjinnän kiellosta määrätään EY:n perustamissopimuksen 48 artiklan 2 kohdassa (vapaa liikkuvuus). Vaalikelpoisuuden epääminen edellä mainituista valtioista kotoisin olevilta henkilöiltä, jotka kuuluvat työntekijöitä edustavaan Arbeiterkammer -elimeen, on vastoin asetuksen nro 1612/68/ETY(1) 8 artiklan säännöksiä. Sen vuoksi komissio käynnisti Itävaltaa vastaan 16. lokakuuta 1997 valitusmenettelyn ja 9. heinäkuuta 1999 rikkomismenettelyn. Parlamentin alahuoneen (Nationalrat) enemmistö ei kuitenkaan ole toistaiseksi esittänyt lakiin tarvittavia mukautuksia. Komissio arvosteli 29. joulukuuta 2000 antamassaan perustellussa lausunnossa toistamiseen Itävallan tilannetta ja kehotti hallitusta viimeisen kerran ryhtymään tarvittaviin toimiin.

Turkkilaisten työntekijöiden sulkeminen pois työntekijöitä edustavan Arbeiterkammer -elimen vaaleista Vorarlbergin osavaltiossa johti vaalituloksen mitätöimistä koskevaan menettelyyn vuoden 1999 ensimmäisellä puoliskolla ja lopulta korkeimman oikeuden käsittelyyn. Wienissä toimiva perustuslakituomioistuin antoi asian Euroopan yhteisöjen tuomioistuimen käsiteltäväksi.

Onko Itävallan hallitus vastannut komission perusteltuun lausuntoon? Jos on, mikä oli vastauksen sisältö?

Milloin komissio on nostanut tai aikoo nostaa Itävaltaa vastaan kanteen yhteisöjen tuomioistuimessa, koska Itävalta ei edelleenkään ole ryhtynyt asiassa tarvittaviin toimiin?

Vaikuttaako Itävallan perustuslakituomioistuimen päätös siirtää asia yhteisön tuomioistuimelle komission käynnistämään rikkomismenettelyyn? Jos vaikuttaa, millä tavoin?

Aikooko komissio tämän menettelyn yhteydessä vedota Itävallan työntekijöitä edustavista elimistä annetun lain (Arbeiterkammergesetz) 21 pykälään ja työehtoja koskevan lain (Arbeitsverfassungsgesetz) 53 pykälään vai ainoastaan toiseen näistä säännöksistä?

(1) EYVL L 257, 19.10.1968, s. 2.

Anna Diamantopouloun komission puolesta antama vastaus

(6. maaliskuuta 2002)

Itävallan viranomaiset vastasivat perusteltuun lausuntoon huhtikuussa 2001.

Vastausta ei pidetty tyydyttävänä. Siksi komissio eteni rikkomisesta johtuvan menettelyn seuraavaan vaiheeseen ja nosti asiassa 4. joulukuuta 2001 kanteen yhteisöjen tuomioistuimessa (asia C-465/01).

Itävallan perustuslakituomioistuimen päätöksellä siirtää asia yhteisöjen tuomioistuimen käsiteltäväksi ei ole vaikutusta rikkomisesta johtuvan menettelyn sisältöön. Menettelyssä komissio pitää sekä Arbeiterkammergesetzin (työkamarilain) 21 §:ää että Arbeitsverfassungsgesetzin (yleisen työjärjestelyitä koskevan lain) 53 §:n 1 momenttia yhteisön lainsäädännön vastaisena.
KIRJALLINEN KYSYMYS E-2688/01 esittäjä(t): Mario Mauro (PPE-DE) komissiolle. Humanitaarisen avun toimiston (ECHO) myöntämä rahoitus.



Virallinen lehti nro 092 E , 17/04/2003 s. 0001 - 0001



KIRJALLINEN KYSYMYS E-2688/01 esittäjä(t): Mario Mauro (PPE-DE) komissiolle (3. lokakuuta 2001) Aihe: Humanitaarisen avun toimiston (ECHO) myöntämä rahoitus Voisiko Euroopan komissio ilmoittaa kaikki Ligurian, Lombardian, Piemonten ja Aostanlaakson vuosina 20002001 humanitaarisen avun toimiston (ECHO) hallinnoimaa rahoitusta varten esittämät hankkeet sekä hyväksyttyjen hankkeiden nimet? Poul Nielsonin komission puolesta antama vastaus (31. tammikuuta 2002) Komissio saattaa arvoisan parlamentin jäsenen tiedoksi, että komission humanitaarisen avun toimisto (ECHO) hallinnoi kolmansien maiden ja ensisijaisesti kehitysmaiden väestöjen hyväksi suunnattuja avustus-, hätäapu- ja suojelutoimia. ECHO ei anna rahoitusta arvoisan parlamentin jäsenen mainitsemien kaltaisille alueille vaan kumppaneille (kansalaisjärjestöille, Yhdistyneiden Kansakuntien erityisjärjestöille ja Punaiselle Ristille) toimien suorittamiseksi unionin ulkopuolisissa maissa. Rahoituksen luonne ja määrä määritellään paikan päällä suoritettavan tarvearvion perusteella, ja rahoitus perustuu kumppaneiden tekemiin tietyllä alueella suoritettavia hätäaputoimia koskeviin ehdotuksiin. Rahoitussuunnitelmista (maailmanlaajuisesta toimintaohjelmasta ja rahoituspäätöksistä) näkyy jokaisen avustusohjelman osalta valitut kumppanit, ja suunnitelmat alistetaan humanitaarisen avun komitean hyväksyttäviksi tai komiteaa kuullaan niistä.
FI Euroopan unionin virallinen lehti CE 78/340

(2004/C 78 E/0358)

KIRJALLINEN KYSYMYS P-1721/01

esittäjä(t): Ilda Figueiredo (GUE/NGL) komissiolle

(6. kesäkuuta 2001)

Aihe: Talousarvion nettosiirrot

Tammikuun 31. päivänä 2001 komissio antoi toisen taloudellista ja sosiaalista yhteenkuuluvuutta koskevan tiedonannon ja päätyi siihen tulokseen, että Portugali on YMP:n nettomaksaja. Komissio oli liittänyt kirjallista kysymystäni P-0897/01 koskevaan vastaukseensa tutkimuksen, johon sen päätelmä perustui. Tutkimuksessa käsiteltiin yhteisön sisäisen ja ulkoisen maatalouskaupan vaikutuksia. Samaa ajatustapaa voidaan soveltaa yleisesti yhteisön talousarvioon, jossa otetaan huomioon rahoitusjäämät ja yleisen kaupankäynnin vaikutukset sekä yhteisön sisällä että ulkopuolella.

Voiko komissio toimittaa minulle:

— kaikkia jäsenvaltioita koskevan kokonaistalousarvion saldon (nettomaksajat ja -saajat) ajalta 1994—2001 (arvio) kiintein hinnoin

— samalta ajanjaksolta voittojen ja tappioiden suhteen korjatun saldon sekä yhteisön sisällä että ulkopuolella tapahtuvan kaupankäynnin osalta (tuonti ja vienti) jokaisesta jäsenvaltiosta?

Michaele Schreyerin komission puolesta antama vastaus

(17. heinäkuuta 2001)

Arvoisalle parlamentin jäsenelle ilmoitetaan, että tietoa jäsenvaltioiden budjettiasemista on saatavilla. Komissio soveltaa budjettiaseman määrittämisessä vakiomenetelmää (operatiivinen budjettiasema, jossa on otettu huomioon Yhdistyneen kuningaskunnan hyväksi tehty korjaus). Budjettiasemat on esitetty käyvin hinnoin ja bruttokansantuloon suhteutettuina prosenttiosuuksina vuosien 1993—1999 osalta kertomuksen Allocation of 1999 EU operating expenditure by Member State tilastoliitteen taulukossa 6 (kertomuksen viimeinen taulukko) (1).

Vuotta 2000 koskeva kertomus valmistunee ennen elokuuta 2001 (1).

Kertomukset perustuvat toteutuneisiin talousarvioihin. Komissio ei julkista jäsenvaltioiden budjettiasemien tulevaisuutta koskevia simulaatioita.

Tarkemmat budjettiaseman laskentamenetelmää koskevat tiedot on esitetty kertomuksen Euroopan unionin rahoitus liitteessä 3 olevassa 4.1 kohdassa. Kertomus on saatavilla samalla verkkosivustolla.

Toinen kysymys koskee budjettiasemia, jotka on korjattu sekä yhteisön sisäisen että ulkopuolisen kaupankäynnin osalta.

Komissio ei tee asiaa koskevia laskelmia. Osana laajentumista komission yksiköt ovat kuitenkin tehneet kaksi selvitystä (2), jotka koskevat laajentumisen vaikutuksia kahteen nykyisistä jäsenvaltioista, Saksaan ja Itävaltaan. Selvityksissä on pyritty ottamaan huomioon myös yhteisön sisäisen ja ulkopuolisen kaupankäynnin vaikutukset.

(1) http://europa.eu.int/comm/budget/en/agenda2000/a2000rp.htm

(2) http://europa.eu.int/comm/budget/en/financementbudget/elargissement_etude.htm
KIRJALLINEN KYSYMYS E-3600/01 esittäjä(t): Markus Ferber (PPE-DE) komissiolle. EU:n rahoittama ruoppaustyö Tonavan Ráckeve-Soroksárin alueella Unkarissa.



Virallinen lehti nro 309 E , 12/12/2002 s. 0005 - 0005



KIRJALLINEN KYSYMYS E-3600/01 esittäjä(t): Markus Ferber (PPE-DE) komissiolle (8. tammikuuta 2002) Aihe: EU:n rahoittama ruoppaustyö Tonavan Ráckeve-Soroksárin alueella Unkarissa Unkarissa sijaitseva Tonavan haara Ráckeve-Soroksár on tarkoitus ruopata. Liejukerroksen poistamisen jälkeen on tarkoitus poistaa soraa. Onko tähän ruoppaustyöhön anottu ja myönnetty EU-tukea esimerkiksi Phare-ohjelman tai Ispan nojalla, ja jos on, kuinka paljon? Günter Verheugenin komission puolesta antama vastaus (12. helmikuuta 2002) Komissio vahvistaa, että yhteisön rahoitusta ei ole myönnetty Phare-ohjelmasta eikä liittymistä edeltävän rakennepolitiikan välineen (Ispa) puitteissa Tonavan haaran Ráckeve-Soroksárin ruoppaamiseksi. Komissio ei ole saanut viime aikoina Unkarin viranomaisilta rahoituspyyntöjä tätä tarkoitusta varten. Tonavan kyseisen alueen tärkeys huomioon ottaen Phare-ohjelmasta on rahoitettu vuoden 1994 kansallisen Phare-suunnitelman nojalla Tonavan haaran Ráckeve-Soroksárin vesitalouden kehittämishanketta koskeva tutkimus. Tämän vuonna 1998 päätökseen saadun tutkimuksen tarkoituksena oli määrittää pääasialliset veden laatuun ja saastumiseen liittyvät ongelmat ja laatia kokonaisvaltainen vesien suojelua ja vesitalouden kehittämistä koskeva strategia Tonavan haaraa Ráckeve-Soroksária varten.
KIRJALLINEN KYSYMYS E-3703/01

esittäjä(t): Jonas Sjöstedt (GUE/NGL) komissiolle

(16. tammikuuta 2002)

Aihe: Uusiutuvia energialähteitä koskeva tutkimus ehdokasvaltioissa

Ydinvoimariippuvuudesta luopuminen on arkaluonteinen asia monissa ehdokasvaltioissa ja IVY-maissa.

Millä tavoin unioni aikoo tukea uusiutuvia energialähteitä koskevaa tutkimusta Ukrainassa?

Christopher Pattenin komission puolesta antama vastaus

(27. helmikuuta 2002)

Viimeisimmässä EU:n ja Ukrainan huippukokouksessa todettiin, että uusiutuvat energialähteet ja energiatehokkuus ovat tulevan yhteistyön painopistealueita. Tavoitteena on energiatehokkuuden ja energiansäästön lisääminen ja uusiutuvien energialähteiden käytön tehostaminen. Energiatehokkuuden ja uusiutuvien energialähteiden välillä on selvä yhteys, sillä molemmilla on vaikutusta energiahuollon varmuuteen ja ympäristönormien tason paranemiseen.

Komissio on osoittanut vuosia 19912001 koskevista Tacis-toimintaohjelmista yhteensä 30,6 miljoonaa euroa 24 energiatehokkuuteen liittyvään hankkeeseen. Tänä vuonna käynnistettäneen ensimmäinen hanke, jolla tuetaan biopolttoaineiden tuotantoa Ukrainan eteläosissa.

Komissio hallinnoi laajaa tutkimusohjelmaa, jossa uusien energiatekniikoiden tutkimuksella, kehittämisellä, esittelyllä ja edistämisellä on merkittävä osa. Mahdollisuuksia antaa Ukrainalle osallistumisoikeus tähän ohjelmaan ollaan jo selvittämässä. Komissio toivoo, että tätä yhteistyötä helpottaa Ukrainan kanssa tehty tieteellistä ja teknistä yhteistyötä koskeva sopimus, joka on jo parafoitu ja joka voidaan allekirjoittaa tänä vuonna.

EU tukee lisäksi merkittävällä panoksella Ukrainan tiede- ja teknologiakeskusta (STCU), joka rahoittaa uusiutuvia energialähteitä koskevaa tutkimusta. Vuodesta 1998 alkaen on rahoitettu viisi uusiutuvien energialähteiden tutkimushanketta, joiden kokonaismäärärahat ovat yli 660 000 euroa.
KIRJALLINEN KYSYMYS E-3562/01 esittäjä(t): Daniel Varela Suanzes-Carpegna (PPE-DE) neuvostolle. Euroopan laivanrakennusteollisuuden tila.



Virallinen lehti nro 229 E , 26/09/2002 s. 0032 - 0032



KIRJALLINEN KYSYMYS E-3562/01 esittäjä(t): Daniel Varela Suanzes-Carpegna (PPE-DE) neuvostolle (9. tammikuuta 2002) Aihe: Euroopan laivanrakennusteollisuuden tila Joulukuun 5. päivänä kokoontunut teollisuusneuvosto ei onnistunut saavuttamaan yhteistä kantaa laivanrakennusteollisuudelle myönnettävästä siirtymäkauden tuesta, jotta se pystyisi vastaamaan Etelä-Korean epäreiluun kilpailuun, joka haittaa Euroopan laivanrakennusteollisuutta ja jonka vuoksi jos tilanne ei muutu monet yritykset joutuvat lopettamaan toimintansa. - Mitä uusia Etelä-Korean epäreilun kilpailun vastaisia toimia neuvosto aikoo toteuttaa? - Mihin toimiin neuvosto aikoo ryhtyä nykyisen tilanteen korjaamiseksi ja Euroopan laivanrakennusteollisuuden kilpailukyvyn parantamiseksi? Vastaus (25. kesäkuuta 2002) Parlamentin jäsen ottaa aiheellisesti kysymyksessään esille sen, että ehdotus asetukseksi väliaikaisista järjestelyistä laivanrakennusteollisuuden suojaamiseksi ei saanut tarvittavaa enemmistöä poliittiseen yhteisymmärrykseen pääsemiseksi neuvoston istunnossa 4.5. joulukuuta 2001. Komissio pitäytyi kaksitahoisessa strategiassaan, jonka mukaan WTO:ssa nostetaan kanne Korean tasavaltaa vastaan vain jos sen yhteydessä samalla esitetään väliaikaisia järjestelyjä ilmeistä vahinkoa kärsineen laivanrakennusteollisuuden suojaamiseksi. Komissiota pyydettiin tarkastelemaan laivanrakennusteollisuuden erityisongelmien ratkaisemiseksi laadittavan strategian yksityiskohtia. Asian käsittelyn lopuksi neuvosto päätti palata asiaan jossakin tulevista istunnoistaan.
KIRJALLINEN KYSYMYS E-3343/01 esittäjä(t): Cristiana Muscardini (UEN) komissiolle. Toimet Somalian liittovaltion hyväksi.



Virallinen lehti nro 229 E , 26/09/2002 s. 0015 - 0016



KIRJALLINEN KYSYMYS E-3343/01 esittäjä(t): Cristiana Muscardini (UEN) komissiolle (3. joulukuuta 2001) Aihe: Toimet Somalian liittovaltion hyväksi YK:n turvallisuusneuvoston viimeisimmässä istunnossa, jossa puhuttiin somalien tilanteesta, Etiopian suurlähettiläs ilmoitti, että hänellä on todisteita islamilaisen fundamentalismin osallisuudesta Somalian poliittiseen elämään. Hän viittasi erityisesti Arta-ryhmään ja Abdulqassim Salad Hassanin johtamaan kansalliseen siirtymäkauden hallitukseen. Lisäksi Washington Postissa olleen uutisen mukaan Puntlandin autonomiseen alueeseen on kuukausien ajan kohdistunut jatkuvia poliittisia ja sotilaallisia hyökkäyksiä, jotka ovat vakavasti vaarantaneet koko alueen turvallisuuden ja rauhan. Voisiko komissio vastata seuraaviin kysymyksiin: 1. Onko komissio tietoinen asiasta? 2. Aikooko se aloittaa neuvottelut Puntlandin autonomisen alueen viranomaisten kanssa ja yleensäkin kaikkien osapuolien kanssa sellaisen ratkaisun löytämiseksi, jossa otettaisiin huomioon Somalian eri etnisten ryhmien kunnioittaminen? 3. Onko komissio saanut lisätietoja asiasta sen jälkeen, kun lehdistössä paljastettiin, että kansallinen siirtymäkauden hallitus on mahdollisesti tekemisissä islamilaisen fundamentalismin kanssa? 4. Onko Euroopan unionilla taloudelliset yhteistyösuhteet Somalian kanssa? 5. Jos on, mitä ne pitävät sisällään ja mitä tuloksia on saavutettu? Poul Nielsonin komission puolesta antama vastaus (7. maaliskuuta 2002) 1. 3. Komissio on todellakin tietoinen Etiopian viranomaisten ilmoituksista, jotka koskevat Artan sopimusten seurauksena perustettua siirtymäkauden hallitusta. Se toteaa kuitenkin, että nämä ilmoitukset on esitetty silloin, kun tämän hallituksen uusi pääministeri saapui Addis-Abebaan diplomaattisia neuvotteluja varten, ja että Etiopia näyttää ryhtyvän uudelleen aloitteentekijäksi Somalian alueen suhteen. Komissio haluaa rohkaista asian kaikkia osapuolia keskustelemaan yhdessä Somalian tulevaisuudesta. Komission mahdollisessa poliittisessa aloitteessa on otettava huomioon yhteinen ulko- ja turvallisuuspolitiikka. Tiedot, joihin arvoisa parlamentin jäsen viittaa, eivät ole uusia. Komissio pyrkii arvioimaan saamiensa tietojen käyttökelpoisuuden, mutta noudattaa tässä kuitenkin varovaisuutta, sillä tiedot ovat peräisin yhdeltä Somalian ongelmatilanteen osapuolelta. Yleisesti ottaen ja myös Somalian osalta komissio on varsin hyvin perillä tilanteesta, koska sillä on paikalla omia yhteyksiä ja koordinointi Somaliassa aktiivisesti toimivien jäsenvaltioiden kanssa on tehokasta. 4. ja 5. Yhteisöllä ei ole taloudellisia yhteistyösuhteita Somalian kanssa. Kehitysyhteistyön osalta komissio kehottaa parlamentin jäsentä tutustumaan AKTEY-ministerineuvoston 20. joulukuuta 2001 tekemään päätökseen, jonka mukaan Somalialle myönnetään erityistukea Cotonoun sopimuksen 93 artiklan 6 kohdan nojalla. Erityistuen täytäntöönpanoa koskevia yksityiskohtaisia sääntöjä on vielä selviteltävä yhteisön päätöksentekoelimissä.